पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस, राजस्व सहित विभिन्न विभागों के प्रशासनिक अधिकारी व कर्मचारी अपने अपने स्तर पर लोगो को वैश्विक महामारी कोरोना की चपेट में आने से बचाने के लिए अनेकों प्रकार के जतन कर लोगो से आग्रह कर रहा है, ताकि लोगों का जीवन सुरक्षित रह सके। नागरिकों को जागरूक करने को लेकर पुलिस के द्वारा नवाचार अपनाते हुए बाइक पर स्पीकर लेकर लोगो को कोरोना से बचाव के तरीका बता रहे है।
थाने में पदस्थ प्रधान आरक्षक अशोक पाठक व नरेंद्र रघुवंशी के द्वारा चिलचिलाती गर्मी में दोपहर के समय प्रत्येक दिन बाइक पर बैठ कर स्पीकर हाथ में लेकर लोगो को कोरोना से बचाए जाने को लेकर संदेशों का प्रसारण कर रहे हैं। इस दौरान लोगो को आवश्यक रुप से मास्क लगाने, बेवजह घर से ना निकलने, सोशल डिस्टेंसिंग का पालन करने, साबुन से दिन में कई बार हाथ धोने, सैनिटाइज करने आदि के लिए के लिए जागरुक कर रहे हैं।
इसके अतिरिक्त सर्दी, जुकाम, बुखार आने आदि बीमारी के लक्षण होने पर स्वास्थ्य केंद्र जाकर जांच कराने के लिए भी प्रेरित कर रहे है। आरक्षकों का कहना है कि कोरोना को जागरूकता से संक्रमण और कार्रवाई से बचा जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn